CELEX: C2004/300/36
Language: da
Date: 2004-12-04 00:00:00
Title: Domstolens dom (Anden Afdeling) af 12. oktober 2004 i sag C-60/03, Wolff & Müller GmbH & Co. KG mod José Filipe Pereira Félix (Artikel 49 EF — hindringer for den frie udveksling af tjenesteydelser — byggevirksomheder — underentreprise — pligt for en virksomhed til som kautionist at hæfte for betaling af mindsteløn til arbejdstagere ansat af en underentreprenør)

4.12.2004   
            
            
               DA
            
            
               Den Europæiske Unions Tidende
            
            
               C 300/18
            
         
      DOMSTOLENS DOM
   
   (Anden Afdeling)
   af 12. oktober 2004
   i sag C-60/03, Wolff & Müller GmbH & Co. KG mod José Filipe Pereira Félix (1)
   
   (Artikel 49 EF - hindringer for den frie udveksling af tjenesteydelser - byggevirksomheder - underentreprise - pligt for en virksomhed til som kautionist at hæfte for betaling af mindsteløn til arbejdstagere ansat af en underentreprenør)
   (2004/C 300/36)
   Processprog: tysk
   I sag C-60/03, angående en anmodning om præjudiciel afgørelse i henhold til artikel 234 EF, indgivet af Bundesarbeitsgericht (Tyskland) ved afgørelse af 6. november 2002, indgået til Domstolen den 14. februar 2003, i sagen: Wolff & Müller GmbH & Co. KG, mod José Filipe Pereira Félix, har Domstolen (Anden Afdeling), sammensat af afdelingsformanden C.W.A. Timmermans (referende dommer), og dommerne M.C. Gulmann, R. Schintgen, F. Macken og N. Colneric, generaladvokat D. Ruiz-Jarabo Colomer; justitssekretær: fuldmægtig M. Múgica Arzamendi, den 12. oktober 2004 afsagt dom, hvis konklusion lyder således:
   Artikel 5 i Europa-Parlamentet og Rådets direktiv 96/71/EF af 16. december 1996 om udstationering af arbejdstagere som led i udveksling af tjenesteydelser, fortolket i lyset af artikel 49 EF, er ikke i en sag som hovedsagen til hinder for nationale bestemmelser, hvorefter en byggeentreprenør, der overdrager det til en anden entreprenør at udføre byggeydelser, hæfter for denne entreprenørs eller en underentreprenørs forpligtelser til at betale mindstelønnen til en arbejdstager eller til at betale bidrag til organer, som overenskomstparterne i fællesskab har oprettet, som en kautionist, der har givet afkald på at påberåbe sig »beneficium ordinis«, såfremt mindstelønnen omfatter det beløb, som efter fradrag af skatter samt bidrag til socialforsikring, arbejdsformidling eller tilsvarende udgifter til social sikring skal udbetales til arbejdstageren (nettolønnen), når beskyttelsen af arbejdstagernes lønkrav ikke er lovens primære eller blot sekundære mål.
   
      (1)  EFT C 112 af 10.5.2003.